***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Βυζαντινή ΚΑΣΤΟΡΙΑ & ΜΕΤΣΟΒΟ**

**2 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **08/02** | **09/02** |

**1η ΗΜΕΡΑ: ΠΑΤΡΑ – ΚΑΣΤΟΡΙΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού – Καστοριά. Άφιξη στη Καστοριά νωρίς το μεσημέρι. Είναι η πιο γραφική πόλη της Δυτικής Μακεδονίας, χτισμένη σε μια μικρή χερσόνησο στη δυτική όχθη της λίμνης Ορεστιάδας που έχει ανακηρυχθεί «Μνημείο Φυσικού Κάλλους».. Χαρακτηριστικό της πόλης είναι οι 70 Βυζαντινές εκκλησίες, η εκκλησία της Μαυριώτισας δίπλα στη λίμνη και τα εντυπωσιακά αρχοντικά στη παραδοσιακή συνοικία Ντολτσό. Ελεύθερος χρόνος για μια πρώτη γνωριμία και γεύμα και στην συνέχεια τακτοποίηση στο ξενοδοχείο. Το απόγευμα ελεύθερο στη διάθεση σας να περιηγηθείτε στην πολύ όμορφα φωτισμένη πόλη, στα καταστήματα με τις γούνες και δερμάτινα ήδη που αποτελούν βασικό χαρακτηριστικό και παράδοση για την Καστοριά.

**2η ΗΜΕΡΑ: ΚΑΣΤΟΡΙΑ – ΜΕΤΣΟΒΟ – ΠΑΤΡΑ**

Το πρωινό μας είναι αφιερωμένο στη βυζαντινή Καστοριά. Θα ακολουθήσει εμπεριστατωμένη περιήγηση (πεζή) στον ιστορικό ιστό της πόλης. Μοναδικής αρχιτεκτονικής και διακοσμημένες με υψηλής τέχνης τοιχογραφίες οι βυζαντινές εκκλησίες μεταμορφώνουν την πόλη της Καστοριάς σε ένα ζωντανό μουσείο βυζαντινού πολιτισμού. Το Βυζαντινό Μουσείο, η Παναγία Κουμπελίδικη του 11ου αιώνα, ο Άγιος Αθανάσιος Μουζάκη του 14ου αιώνα, ο Άγιος Στέφανος του 9ου αιώνα, το Αρχοντικό Τσιατσιαπά είναι τα σημαντικότερα αξιοθέατα που θα μας δείξει η περιήγηση σας. Το μεσημέρι θα αναχωρήσουμε για το Μέτσοβο. Η ορεινή πολιτεία γοητεύει τον επισκέπτη με τα εκπληκτικά της χρώματα και εικόνες. Χτισμένο σε υψόμετρο 1.200 μ. σε ένα εντυπωσιακό τοπίο γεμάτο πράσινο βρίσκεται ακριβώς στο σημείο που χωρίζεται η Βόρεια από τη Νότια Πίνδο. Το Μέτσοβο δεν έχει χάσει τον παραδοσιακό του χαρακτήρα και αποτελεί ιδανικό προορισμό για όλες τις εποχές του χρόνου. Ελεύθερος χρόνος για γεύμα και περιήγηση στα καλντερίμια του οικισμού και το απόγευμα θα αναχωρήσουμε για τη Πάτρα, άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 08/01 με προκαταβολή | 100 € | 130 € |
| Για κρατήσεις που θα γίνουν από τις 09/01 | 110 € | 140 € |

**ΠΕΡΙΛΑΜΒΑΝΟΝΤΑΙ**

* Διαμονή σε ξενοδοχείο 3\*με πρωινό σε μπουφέ
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 50 €. Εξόφληση έως 4 ημέρες πριν την αναχώρηση**
* Δεν περιλαμβάνονται: φόρος διαμονής, οι είσοδοι στους επισκεπτόμενους χώρους και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. Εάν η πρόσβαση σε κάποια ορεινά σημεία είναι δύσκολη λόγω χιονόπτωσης ή απαιτεί αλυσίδες, το πρόγραμμα τροποποιείται για την ασφάλεια των εκδρομέων.
* Σε περίπτωση που το γκρουπ είναι κάτω από 20 άτομα η διέλευση Ρίου – Αντιρρίου πραγματοποιείται με το F/B

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.